581 



ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΑΘΗΝΑ 

14 ΦΕΒΡΟΥΑΡΙΟΥ 1991 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

73 



ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση, συμπλήρωση και κωδικοποίηση των διατάξεων του 


Οργανισμού του Ιδρύματος με την επωνυμία «ΙΔΡΥΜΑ ΑΡ¬ 
ΧΕΙΩΝ ΚΩΝΣΤΑΝΤΙΝΟΥ ΓΕΩΡΓ. ΚΑΡΑΜΑΝΛΗ» που κυ¬ 
ρώθηκε με το από 4.6.1983 Π. Δ/γμα όπως τροποποιήθηκε με 
τα από 2.4.1984 & 30.3.1987 Π. Διατάγματα.. .'. . 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατανομή θέσεων Ειδικών Συμβούλων της καταργηθείσας Νομαρ¬ 
χίας Αττικής ..'....... 2 

Επιχορήγηση νέων ελεύθερων επαγγελματιών . 3 

Κήρυξη αρχαίας Μεσσήνης ως αρχαιολογικού χώρου . 4 


ΠΡΟΕΔΡΙΚΑ ΔΙΑΤΑΓΜΑΤΑ 

■ - — ';— ■ ο 

Τροποποίηση, συμπλήρωση και κωδικοποίηση των διατάξεων του Ορ¬ 
γανισμού του Ιδρύματος με την επωνυμία «ΙΔΡΥΜΑ ΑΡΧΕΙΩΝ 
ΚΩΝΣΤΑΝΤΙΝΟΥ ΓΕΩΡΓ. ΚΑΡΑΜΑΝΛΗ» που κυρώθηκε με το 
από 4.6.1983 Π. Δ/γμα όπως τροποποιήθηκε με τα από 2.4.1984 
& 30.3.1987 Π. Διατάγματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της αριθ. 1926/23.5.1983 πράξης της συμβο¬ 

λαιογράφου Αθηνών Φωτεινής συζ. Λεωνίδα Φλωρά, β) του από 
4.6.1983 Π. Δ/τος (ΦΕΚ 321/7.6.1983 τ.Α') «Έγκριση σύστασης 
του κοινωφελούς ιδρύματος με την επωνυμία «ΙΔΡΥΜΑ ΑΡΧΕΙΩΝ 
ΚΩΝΣΤΑΝΤΙΝΟΥ ΓΕΩΡΓ. ΚΑΡΑΜΑΝΛΗ» και κύρωση του οργανι¬ 
σμού αυτού» γ) του από 2.4.1984 Π. Δ/τος (ΦΕΚ 207/4.4.1984 
τ.Β’) «Αντικατατάσταση των διατάξεων του άρθρου 4 του. από 
4.6.1983 Π. Δ/τος «έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΑΡΧΕΙΩΝ ΚΩΝΣΤΑΝΤΙΝΟΥ ΓΕΩΡΓ. ΚΑ¬ 
ΡΑΜΑΝΛΗ» και κύρωση του οργανισμού αυτού», δ) του από 
30.3.1987 Π. Δ/τος (ΦΕΚ 225/4.5.1987) «Τροποποίηση, συμπλή¬ 
ρωση και κωδικοποίηση των διατάξεων του οργανισμού του Ιδρύματος 
με την επωνυμία «ΙΔΡΥΜΑ ΑΡΧΕΙΩΝ ΚΩΝΣΤΑΝΤΙΝΟΥ ΓΕΩΡΓ. 
ΚΑΡΑΜΑΝΛΗ» που κυρώθηκε με το από 4.6.1983 Π. Δ/γμα, όπως 
τροποποιήθηκε με το από 2.4.1984 Π. Δ/γμα, ε) των άρθρων 110 και 
119 του Αστικού Κώδικα, στ) του άρθρου 98 του Α.Ν. 2039/39 και ζ) 
της παρ. 6 άρθ. 33 του Ν. 1882/1990 (43Α). ' 

2. Το αριθ. 51/14.12.1990 πρακτικό συνεδριάσεως του Διοικητι¬ 
κού Συμβουλίου του Κοινωφελούς Ιδρύματος «ΙΔΡΥΜΑ ΚΩΝΣΤΑ¬ 
ΝΤΙΝΟΥ ΓΕΩΡΓ. ΚΑΡΑΜΑΝΛΗ». 

. .3. Την αριθ. 1/9.1:1991 γνωμοδότηση του Συμβουλίου .Εθνικών 


Κληροδοτημάτων, με πρόταση των Υπουργών Οικονομικών, Εθνικής 
Παιδείας και Θρησκευμάτων και Πολιτισμού, αποφασίζουμε: 

Άρθρο πρώτο. 

Εγκρίνουμε την τροποποίηση και συμπλήρωση του οργανισμού διοί¬ 
κησης και διαχείρισης του Ιδρύματος, με την αρχική επωνυμία 
«ΙΔΡΥΜΑ ΑΡΧΕΙΩΝ ΚΩΝΣΤΑΝΤΙΝΟΥ ΓΕΩΡΓ. ΚΑΡΑΜΑΝΛΗ» 
που προτείνονται με το αριθ. 51/14.12.1990'πρακτικό συνεδρίασης 
του Διοικ. Συμβουλίου του εν λόγω ιδρύματος, καθώς και την κωδικο¬ 
ποίηση των διατάξεων του οργανισμού αυτού, όπως καταχωρίζεται πα¬ 
ρακάτω: 

Άρθρο δεύτερο 

ΟΡΓΑΝΙΣΜΟΣ 

Διοίκησης και Διαχείρισης του Κοινωφελούς Ιδρύματος με επωνυμία 
ΙΔΡΥΜΑ «ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ». 

Άρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία ΙΔΡΥΜΑ «ΚΩΝΣΤΑΝΤΙ¬ 
ΝΟΣ Γ. ΚΑΡΑΜΑΝΛΗΣ» που σύστησαν οι: Κωνσταντίνος Δημητρίου 
Τσάτσος, Κωνσταντίνος Αθανασίου Τρυπάνης και Κωνσταντίνος Δημη¬ 
τρίου Σβολόπουλος, με την πράξη αριθ. 1926/23.5.1983 της συμβο¬ 
λαιογράφου Αθηνών Φωτεινής συζ. Λεωνίδα Φλωρά, αποτελεί νομικό 
πρόσωπο ιδιωτικού δικαίου και διέπεται από τις διατάξεις της συστατι¬ 
κής του πράξης, του παρόντος οργανισμού, του Α.Ν. 2039/1939, 
όπως κάθε φορά ισχύει ο Νόμος αυτός και των Ν. 1882/1990 και Ν. 
1610/1986 και των Διαταγμάτων σε εκτέλεση αυτών; Το Ίδρυμα 
άπολαμβάνει διοικητικής και οικονοικής αυτοτέλειας κατά τις περί 
Ιδρυμάτων διατάξεις των άρθρων 108 και επόμενα του Αστικού Κώ¬ 
δικα. 

2. Το Ίδρυμα εδρεύει στην Αθήνα. 

3. Η σφραγίδα του Ιδρύματος είναι στρογγυλή και αναγράφει περιμε¬ 
τρικά τις λέξεις ΙΔΡΥΜΑ «ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ» 
και στο κέντρο αυτής φέρει απεικόνιση του Κωνσταντίνου Γ. Καρα¬ 
μανλή. 

Άρθρο 2. 

Σκοπός 

1. Σκοπός του Ιδρύματος είναι η πληρέστερη διαφώτιση των ιστορι¬ 
κών γεγονότων της τελευταίας πεντηκονταετίας, σε συνδυασμό με τη 
συστηματική μελέτη και έρευνα του έργου του Κωνσταντίνου Γεωργίου 
Καραμανλή και ειδικότερα: 

α) Η συγκέντρωση του προσωπικού αρχείου του Κωνσταντίνου Γε- 
ωργ. Καραμανλή, αποτελούμενου από κάθε μορφής έγγραφα και 
έντυπο υλικό, που θα τεθεί στη διάθεση των ερευνητών μετά την ορι¬ 
στική ταξινόμηση και στέγασή του, ύστερα από σχετική απόφαση του 
Διοικητικού Συμβουλίου, ως και ο εμπλουτισμός της συλλογής αυτής με 
την απόκτηση σχετικού υλικού από διάφορες πηγές και με την ειδική ορ- 











ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γάνωση φωνοθήκης, φωτογραφιοθήκης και ταινιοθήκης, 

β) Η σύσταση εξειδικευμένης βιλιοθήκης και η συγκέντρωση των 
εντύπων που έχουν σχέση με τους σκοπούς του Ιδρύματος. 

γ) Η απονομή βραβείων σε συγγραφικά έργα που καλύπτουν την πε¬ 
ρίοδο του Κωνσταντίνου Γεωργ. Καραμανλή και την δράση του, ως και 
σε μελέτες και έργα που θα προωθούν την ιδέα της ένωσης της Ευρώ¬ 
πης και την αξιοποίηση της ένταξης της Ελλάδος στην Ε.Ο.Κ 
δ) Η χορήγηση υποτροφιών, κατά την κρίση του "Διοικητικού Συμ¬ 
βουλίου, για την προώθηση ερευνών και μελετών, που σχετίζονται με 
τους σκοπούς του Ιδρύματος και 

ε) η οργάνωση συνεδρίων, σεμιναρίων, προβολών και η έκδοση βι¬ 
βλίων για την προώθηση ερευνών και μελετών που σχετίζονται με τους 
σκοπούς του Ιδρύματος. 

2. Η εκπλήρωση των σκοπών του Ιδρύματος (προκήρυξη διαγωνι¬ 
σμών βραβείων κ.λπ.) θα γίνεται βάσει ειδικών οργανισμών που θα κα- 
ταρτισθούν από το Διοικητικό Συμβούλιο και θα εγκριθούν, κατά τις 
διατάξεις του άρθρου 10 του παρόντος οργανισμού. 

Άρθρο 3. 

Περιουσία - Πόροι 

1. Περιουσία του Ιδρύματος αποτελούν: 

α) Ποσόν ενός εκατομμυρίου (1.000.000) δραχμών, που θα προσφέ¬ 
ρουν σ’ αυτό οι ιδρυτές του και 

β) τα περιουσιακά στοιχεία που θα προσφέρει στο Ίδρυμα ο Κωνστα¬ 
ντίνος Γεωργ. Καραμανλής και τα οποία αναφέρονται λεπτομερώς στην 
από 18 Μαΐου 1983 σχετική επιστολή του προς τους ιδρυτές που κατα¬ 
χωρίζεται παρακάτω: 

«Αθήνα, 18 Μαΐου 1983 
Προς του Κυρίους 
Κων. Δ. Τσάτσο, 

Κων. Αθ. Τρυπάνη, 

Κων. Δ. Σβολόπουλο 

Εκτιμώ ιδιαίτερα την πρωτοβουλία σας στο μέτρο που αποβλέπει στη 
συγκέντρωση και στη διαφύλαξη του προσωπικού μου αρχείου, καθώς 
και στην αντικειμενική και ακομμάτιστη αξιοποίησή του από τους ερευ¬ 
νητές της σύγχρονης ιστορίας μας. Αποδέχομαι, ως εκ τούτου, την πρό¬ 
τασή σας να εισφέρω στο συσταθησόμενο Ίδρυμα κατά πλήρη κυριότητα 
το προσωπικό μου αρχείο, όπως περιγράφεται στο εσώκλειστο Παράρ¬ 
τημα. Επιπλέον, προσφέρομαι να εισφέρω στο Ίδρυμα μόλις συσταθεί. 

α) Το ποσό των δραχμών τριών εκατομμυρίων (3.000.000) για να 
συμπληρωθεί το αρχικό κεφάλαιο του Ιδρύματος σας. 

β) Το οικόπεδό μου εκτάσεως τεσσάρων χιλιάδων (4.000) τετραγω¬ 
νικών μέτρων, κείμενο στη διασταύρωση των οδών Ελευθ. Βενιζέλου 
και Μεγ. Αλεξάνδρου, εν Φιλοθέη Αττικής και 

γ) εν καιρώ τη βιβλιοθήκη μου και ό, τι άλλο θα έκρινα χρήσιμο για 
την εκπλήρωση των σκοπών του Ιδρύματος που έχετε την πρόθεση να 
συστήσετε. 

(υπογραφή: Κ.Γ.ΚΑΡΑΜΑΝΛΗΣ)» 

2. Πόροι του Ιδρύματος είναι οι εισπράξεις από δημοσιεύματα κάθε 
μορφής του Ιδρύματος, διάφορες εισφορές, συνδρομές ή επιχορηγήσεις, 
καθώς και οι δωρεές, κληρονομιές ή κληροδοσίες οποιοσδήποτε φυσικού 
ή νομικού προσώπου προς αυτό. 

Όσοι εισφέρουν τακτική συνδρομή στο Ίδρυμα αποκτούν, μετά από 
απόφαση του Διοικητικού Συμβουλίου, την ιδιότητα του «φίλου του 
Ιδρύματος» λαμβάνουν δωρεάν τις εκδόσεις του Ιδρύματος και απολαμ¬ 
βάνουν πλεονεκτημάτων που καθορίζονται από το Διοικητικό Συμβού¬ 
λιο. 

Άρθρο 4. 

Διοίκηση 

1. Το Ίδρυμα διοικείται από ενναμελέ'ς' Διοικητικό Συμβούλιο που 
βρίσκεται σε νόμιμη σύνθεση έστω και αν. για οποιονδήποτε λόγο, τα 
μέλη περιορισθούν σε πέντε (5). Το Διοικητικό Συμβούλιο αποτελείται 
από τους: 

α) Πέτρο Γ. Μολυβιάτη. Πρόεδρο, 
β) Αχιλλέα Γεωργ. Καραμανλή, Αντιπρόεδρο, 
γ) Τρύφωνα Ιωάν. Κουταλίδη. Ταμία. 


δ) Ελένη Αρβελέρ, Σύμβουλο, 
ε) Ευαγ. Α. Μουτσόπουλο, Σύμβουλο, 
στ) Κων/νο Ψάρρη, Αναπληρωτή Ταμία, 
ζ) Ιωάννη Αργ. Ψάρρη, Σύμβουλο, 
η) Μιχάλη Κων. Λιάπη, Σύμβουλο και 
θ) Κων/νο Αλ. Καραμανλή, Σύμβουλο. 

2. Το Διοικητικό Συμβούλιο εκλέγει μεταξύ των μερών του με από¬ 
λυτη πλειοψηφία τον Πρόεδρο, τον Αντιπρόεδρο και τον Ταμία του Ιδρύ¬ 
ματος. 

3. Από τα μέλη του Διοικητικού Συμβουλίου οι: Αχ. Γ. Καραμανλής, 
Μιχ. Λιάπης, Κων. Αλ. Καραμανλής, Κων. Ψάρρης και Ιωάν. Αρ. 
Ψάρρης είναι ισόβια, ενώ τα υπόλοιπα τέσσερα εκλέγονται για πενταετή 
θητεία. Σε περίπτωση αποποίησης, παραίτησης, θανάτου, ανικανότητος 
ή ανάγκης αντικατάστασης, για οποιονδήποτε άλλο νόμιμό λόγο κά- 
.ποιου από τα ισόβια μέλη του Διοικητικού Συμβουλίου, ο (αντικαταστά¬ 
της του εκλέγεται με απόφαση των υπολοίπων μελών, κατά προτίμηση 
από τα επιζόντα μέλη της οικογένειας Καραμανλή. 

Τα μη ισόβια μέλη του Διοικητικού Συμβουλίου εκλέγονται με από¬ 
φαση αυτού. Τα μέλη των οποίων έληξε η θητεία είναι δυνατόν να επα¬ 
νεκλεγούν. 

4. Μέλος κωλυόμενο δύναται εκάστοτε να αντιπροσωπευθεί δΓ ετέ¬ 
ρου μέλους του Διοικητικού Συμβουλίου με εξουσιοδότηση προς τούτο 
δι’ επιστολής απευθυνόμενης προς το Διοικητικό Συμβούλιο. Έκαστος 
Σύμβουλος δύναται να αντιπροσωπεύει μόνο έναν κωλυόμενο. Το Διοι¬ 
κητικό Συμβούλιο ευρίσκεται σε απαρτία εφόσον ευρίσκονται ή εκπρο¬ 
σωπούνται, κατά τη συνεδρίαση αυτού, τουλάχιστον πέντε (5) μέλη. 

5. Τα μέλη του Διοικητικού Συμβουλίου παρέχουν τις υπηρεσίες τους 
αμισθί. 

6. Το Διοικητικό Συμβούλιο συνέρχεται τακτικά, ανά τρίμηνο, έκτα¬ 
κτα δε όσες φορές ήθελε συγκληθεί από τον Πρόεδρο ή με αίτηση τριών 
τουλάχιστον από τα μέλη του. 

7. Οι αποφάσεις,του Διοικητικού Συμβουλίου λαμβάνονται με πλειο¬ 
ψηφία των παρισταμένων μελών κατά τη συνεδρίαση. Σε περίπτωση 
ισοψηφίας υπερισχύει η άποψη υπέρ της οποίας τάσσεται ο Προεδρεύων. 

8. Των συνεδριάσεων τηρούνται πρακτικά τα οποία καταχωρούνται 
σε ειδικό βιβλίο και υπογράφονται απ’ όλα τα μέλη του Διοικ. Συμβου¬ 
λίου που μετέχουν στις συνεδριάσεις. 

9. Το Διοικητικό Συμβούλιο δύναται να συνιστά εκ των μελών αυτού 
τριμελή εκτελεστική επιτροπή, στην οποία να μεταβιβάζει με απόφασή 
του κατά πλήρη δικαιοδοσία, ορισμένες από τις αρμοδιότητές του ως 
και να της αναθέτει την εκτέλεση συγκεκριμένου έργου, μέσα στο πλαί¬ 
σιο γενικών οδηγιών που θα παρέχει. Η εκτελεστική επιτροπή θα έχει 
πάντως και την αρμοδιότητα να προβαίνει στις αναγκαίες ενέργειες για 
την πραγματοποίηση κάθε γενικής ή ειδικής αποφάσεως του Διοικητι¬ 
κού Συμβουλίου, βάσει εξουαιοδοτήσεως αυτού. Οι αποφάσεις της εκτε¬ 
λεστικής Επιτροπής, που εκδίδονται με την παραπάνω αρμοδιότητά 
της, εκτελούνται σαν αποφάσεις του Διοικητικού Συμβουλίου του Ιδρύ¬ 
ματος. 

Άρθρο 5. 

Αρμοδιότητες Διοικητικού Συμβουλίου 

Το Διοικητικό Συμβούλιο αποφασίζει για κάθε θέμα που αφορά στη 
Διοίκηση και λειτουργία του Ιδρύματος, στη διαχείριση της περιουσίας 
και στη διάθεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, σύμφωνα πάντοτε με τις 
διατάξεις της συστατικής πράξης και του οργανισμού του Ιδρύματος, 
του Α.Ν. 2039/1939 και των Ν. 1882/1990 και Ν. 1610/1986 και 
των σε εκτέλεση αυτών διαταγμάτων. , * 

Ειδικότερα το Διοικητικό Συμβούλιο: 

α) Καταρτίζει, ψηφίζει και υποβάλλει, κάθε χρόνο, για έγκριση στον 
Υπουργό Οικονομικών ή στο Νομάρχη Αττικής, κατά τις διακρίσεις της 
παραγράφου 3 του άρθρου 18 του Π. Δ/τος 636/1977 (ΦΕΚ 209/ 
30.7.1977 τ.Α') τον προϋπολογισμό και απολογισμό του Ιδρύμα¬ 
τος. ·· 

β) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών προς το Ίδρυμα, καθώς και για την ανακήρυξη δωρη¬ 
τών και ευεργετών του Ιδρύματος. 

γ) Αποφασίζει την πρόσληψη του αναγκαίου προσωπικού του Ιδρύ¬ 
ματος, εφόσον υπάρχει σχετική πίστωση στον εγκεκριμένο προϋπολογι¬ 
σμό αυτού, τους όρους εργασίας και αμοιβής, ως και την απόλυση αυ- 

τού, σύμφωνα με τους όρους των συλλογικών συμβάσεων εργασίας και 
τις διατάξεις της εργατικής νομοθεσίας. 

δ) Καθορίζει το ύψος της τακτικής συνδρομής για την απόκτηση της 
ιδιότητας του «φίλου του Ιδρύματος» ως και τα πλεονεκτήματα που αυ¬ 
τοί απολαμβάνουν και 

ε) Αποφασίζει την χορήγηση γενικών ή ειδικών εξουσιοδοτήσεων εκ¬ 
προσώπησης του Ιδρύματος σ’ ένα ή περισσότερα μέλη ή και σε τρίτους. 

Άρθρο 6., 

Καθήκοντα Προέδρου ■ 

1. Ο Πρόεδρος του Διοικητικού Συμβουλίου του Ιδρύματος: 

α) Εκπροσωπεί το Ίδρυμα στα Δικαστήρια, στις. Αρχές και στις σχέ¬ 
σεις του με κάθε τρίτο. 

β) Συγκαλεί το Διοικητικό Συμβούλιο. 

γ) Δίνει εντολή για την πληρωμή κάθε δαπάνης που περιλαμβάνεται 
στον εγκεκριμένο προϋπολογισμό. 

δ) Υπογράφει τα έγγραφα του Διοικητικού Συμβουλίου και 
ε) Καταρτίζει την ετήσια έκθεση των πεπραγμένων του Διοικητικού 
Συμβουλίου. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος. 

Άρθρο 7. · 

Καθήκοντα Ταμία 

1. Ο Ταμίας του Ιδρύματος: 

α) Εισπράττει όλα τα έσοδα του Ιδρύματος εκδίδοντας και'υπογράφο- 
ντας σχετικές αριθμημένες διπλότυπες αποδείξεις. 

β) Ενεργεί τις πληρωμές με βάση εντάλματα πληρωμής που έχουν 
νομότυπα εκδοθεί. 

γ) Τηρεί και φυλάσσει τα διαχειριστικά βιβλία και στοιχεία του Ιδρύ¬ 
ματος. 

δ) Καταθέτει σε Τράπεζες τα εισπραττόμενα έσοδα του Ιδρύματος, 
ε) Αναλαμβάνει τις καταθέσεις και 

στ) Φροντίζει για την κατάρτιση των προϋπολογισμών, απολογισμών 
και ισολογισμών του Ιδρύματος, τους οποίους υποβάλλει στο Διοικητικό 
Συμβούλιο. 

2. Τον Ταμία, όταν απουσιάζει ή κωλύεται, αναπληρώνει άλλο μέ¬ 
λος, που ορίζεται από το Διοικητικό Συμβούλιο. 

Άρθρο 8. 

Αρμοδιότητες Διευθυντή 

Ο Διευθυντής και υπεύθυνος του αρχείου είναι ειδικός επιστήμονας με 
εμπειρία στα θέματα που σχετίζονται με την εκπλήρωση των σκοπών 
του Ιδρύματος. Είναι το κύριο εκτελεστικό όργανο του Ιδρύματος και 
προΐσταται του προσωπικού αυτού. 

Μετέχει σαν εισηγητής στις συνεδριάσεις του Διοικητικού Συμβου¬ 
λίου, χωρίς δικαίωμα ψήφου και εκτελεί τις αποφάσεις τούτου. 

Άρθρο 9. 

Οικονομική Διαχείριση 

Η οικονομική διαχείριση του Ιδρύματος περιλαμβάνει" ετήσια πε¬ 
ρίοδο. Αρχίζει την 1η Ιανουάριου και λήγει την 31η Δεκεμβρίου του 
ίδιου χρόνου και γίνεται βάσει προϋπολογισμών και απολογισμών εσό¬ 
δων και εξόδων που καταρτίζεται σύμφωνα με τις διατάξεις των άρθρων 
101 και 102 του Α.Ν. 2039/1939 και του Β.Δ. της 20.12.1939 
(ΦΕΚ 552/22.12.39 τ.Α'). 

Άρθρο 10. < 

\ 

Τροποποίηση Οργανισμού ( 

Ο Οργανισμός του Ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 203/1939 και 110 του Αστικού Κώδικα, έπειτα από σχε¬ 
τική πρόταση του Διοικητικού Συμβουλίου του Ιδρύματος. 

Άρθρο 1 Τ. 

Διάλυση του Ιδρύματος 

1. Το Ίδρυμα διαλύεται όταν και όπως ο νόμος ορίζει, έπειτα από 


σχετική πρόταση του Διοικητικού Συμβουλίου αυτού, το οποίο αποφασί¬ 
ζει με πλειοψηφία επτά τουλάχιστον μελών του. 

Πρόταση διάλυσης του Ιδρύματος μπορεί να υποβληθεί στο Διοικη¬ 
τικό Συμβούλιο με αιτιολογικό την αδυναμία εκπλήρωσης των σκοπών 
αυτού. 

2. Σε περίπτωση διάλυσης του Ιδρύματος, τα προσωπικά αντικείμενα 
του Κωνσταντίνου Γεωργ. Καραμανλή θα δοθούν στο Εθνολογικό Μου¬ 
σείο Αθηνών, και το υλικό του αρχείου του Ιδρύματος στα Γ ενικά Αρ¬ 
χεία του Κράτους. 

Η υπόλοιπη κινητή και ακίνητη περιουσία του Ιδρύματος θα μεταβα- 
σθεί κατά πλήρη κυριότητα στην Εταιρεία Μακεδονικών Σπουδών, που 
εδρεύει στην Θεσσαλονίκη. 

Στους Υπουργούς Οικονομικών, Εθνικής Παιδείας και θρησκευμά¬ 
των και Πολιτισμού, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 1 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣ/ΤΩΝ 

I. ΠΑΛΑΙΟΚΡΑΣΣΑΣ Γ. ΣΟΥΦΛΙΑΣ 

ΠΟΛΙΤΙΣΜΟΥ 

ΤΖ. ΤΖΑΝΝΕΤΑΚΗΣ 
-♦- 

ΥΠΟΥΡΓΙΚΕΣ ΑΠ ΟΦΑΣΕΙΣ & ΕΓΚΡΙΣΕΙΣ 

Αριθ. 64600 (2) 

Κατανομή θέσεων Ειδικών Συμβούλων της καταργηθείσας Νομαρχίας 

Αττικής. .. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 1 του Π,Δ. 93/1983 «Σύσταση θέσεων 
Ειδικών Συμβούλων για τις ανάγκες των Νομαρχιών του Κράτους». 

2. Την κοινή απόφαση 16702/4.3.1988 (ΦΕΚ 150/18.3.1988, 
τ. Β') των Υπουργών Προεδρίας της Κυβέρνησης, Εσωτερικών και Οι¬ 
κονομικών «Κατάργηση της Νομαρχίας Αττικής» η οποία κυρώθηκε με 
το άρθρο 43 του Ν. 1832/1989: 

3. Την απόφαση 26088/26.4.1988 του Υπουργού Εσωτερικών 
«Κατανομή οργανικών θέσεων της Διεύθυνσης Εσωτερικών της Νομαρ¬ 
χίας Αττικής που καταργήθηκε». 

4. Την ανάγκη κατανομής των δύο (2) θέσεων Ειδικών Συμβούλων 
της καταργηθείσας Νομαρχίας Αττικής που δεν είχαν κατάνεμηθεί με 
την ανωτέρω απόφαση, από παραδρομή. 

5. Την 28470/27.4.1990 κοινή απόφαση του Πρωθυπουργού και 
του Υπουργού Εσωτερικών «ανάθεση αρμοδιοτήτων στον Υφυπουργό 
Εσωτερικών» (ΦΕΚ Β' 291), αποφασίζουμε: 

Κατανέμουμε τις δύο (2) θέσεις Ειδικών Συμβούλων της καταργη¬ 
θείσας Νομαρχίας Αττικής στις Νομαρχίες Αθηνών και Δωδεκανήσου 
για την κάλυψη των αυξημένων υπηρεσιακών τους αναγκών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Φεβρουάριου 1991 

Ο ΥΦΥΠΟΥΡΓΟΣ 

ΝΙΚ. ΚΛΕΙΤΟΣ 

-Φ- 

Α ριθ. 3 0066 (3) 

Επιχορήγηση νέων ελεύθερων επαγγελματιών. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1262/82 «Για την παροχή 
κινήτρων ενίσχυσης τής οικονομικής και περιφερειακής ανάπτυξης της 
χώρας και τροποποίηση συναφών διατάξεων», όπως συμπληρώθηκε με 
το άρθρο 8 του Ν. 1545/85 «Εθνικό Σύστημα Προστασίας από την 
ανεργία και άλλες διατάξεις» και τροποποιήθηκε με το άρθρο 6 του Ν. 
1836/89 «Προώθηση της απασχόλησης και της επαγγελματικής κα¬ 
τάρτισης και άλλες διατάξεις». 

2. Το Π.Δ. «ριθ. 245/86 (ΦΕΚ 117/Α/29.7.86) «Επέκταση της 
ισχύος του άρθρου 29 του Ν. 1262/82». 

3. Τη γνώμη του Δ.Σ. του ΟΑΕΔ (αριθ. συνεδρ. 1/8.1.91) που μας 
υποβλήθηκε με το υπ’ αριθ. 100290/11.1.91 έγγραφό του, αποφασί¬ 
ζουμε: 

1. Καταρτίζουμε δύο προγράμματα επιχορήγησης νέων ελεύθερων 
επαγγελματιών:. 

Α) Πρόγραμμα για την επιχορήγηση δύο χιλιάδων (2.000) νέων 
ελεύθερων επαγγελματιών ηλικίας 18 έως 25 ετών (Πρόγραμμα Α'). 

Β) Πρόγραμμα για την επιχορήγηση τριών χιλιάδων (3.000) νέων 
ελεύθερων επαγγελματιών ηλικίας άνω των 2 5 ετών συμπληρωμένων 
έως 50 ετών (Πρόγραμμα Β'). 

2. Το συνολικά ποσό της επιχορήγησης για κάθε ελεύθερο επαγγελ- 
ματϊα που υπάγεται στα προγράμματα, καθορίζεται σε τετρακόσιες χι¬ 
λιάδες (400.000) δρχ. για τον μεταποιητικό τομέα και σε τριακόσιες 
χιλιάδες (300.000) δρχ. για τους τομείς: α) παροχής υπηρεσιών, και β) 
εμπορίου. 

Από το ποσό αυτό οι εκατόν πενήντα χιλιάδες (150.000) δρχ. προ¬ 
καταβάλλονται στον ελεύθερο επαγγελματία μετά την έκδοση της σχε¬ 
τικής εγκριτικής απόφασης του αρμόδιου οργάνου. Το υπόλοιπο ποσό 
καταβάλλεται, σε πέντε (5) δίμηνες δόσεις των πενήντα χιλιάδων 
(50.000) δρχ. για όσους επιχορηγούνται με τετρακόσιες χιλιάδες 
(400.000) δρχ., ενώ για όσους επιχορηγούνται με τριακόσιες χιλιάδες 
(300.000) δρχ. το υπόλοιπο ποσό θα τους καταβάλλεται σε πέντε (5) 
δίμηνες δόσεις, των τριάντα χιλιάδων (30.000) δρχ. 

Σε περίπτωση μικτής επιχείρησης θα επιδοτείται μόνο ως προς τον 
μεταποιητικό τομέα της. 

3. Το συνολικό ποσό επιχορήγησης για κάθε ελεύθερο επαγγελματία 
πρδστατευόμενο άτομο του α' εδαφίου της παρ. 4 του άρθρου 1 του Ν. 
1648/86 (ΦΕΚ 147/Α/2.10.86) καθορίζεται σε πεντακόσιες χιλιά¬ 
δες (500.000) δρχ. για τον μεταποιητικό τομέα και σε τετρακόσιες χι¬ 
λιάδες (400.000) δρχ. για τους τομείς: α) παροχής υπηρεσιών και β) 
εμπορίου.. Επίσης η προκαταβολή για τα ανωτέρω πρόσωπα καθορίζε¬ 
ται ίση προς διακόσιες πενήντα χιλιάδες (250.000) δρχ. και για τις δύο 
κατηγορίες .προγραμμάτων. 

4. Η διάρκεια της επιχορήγησης για κάθε ελεύθερο επαγγελματία, 

που υπάγεται στα προγράμματα αυτά, καθορίζεται σε δωδεκάμηνο χρο¬ 
νικό διάστημα από. την ημερομηνία έκδοσης της σχετικής εγκριτικής 
απόφασης. , 

5. Βασική προϋπόθεση υπαγωγής στα προγράμματα αυτά είναι η 
έναρξη επιτηδεύματος να έχει γίνει από την'2.7.1990 μέχρι και την 
29.3.1991, αποδεικνυομένου τούτου με προσκόμιση βεβαίωσης της 
αρμόδιας Οικονομικής Εφορίας. 

6. Δεν είναι δυνατή η υπαγωγή στα προγράμματα αυτά: 

α) των εξής ελεύθερων επαγγελματιών: 

ιατρών, οδοντιάτρων, μαιών, δικηγόρων, δικολάβων, συμβολαιο¬ 
γράφων, άμισθων υποθηκοφυλάκων, δικαστικών επιμελητών, αρχιτε¬ 
κτόνων, μηχανικών, υπομηχανικών, τοπογράφων, χημικών, διερμη¬ 
νέων, ξεναγών, μεσιτών, εκτελωνιστών, οικονομολόγων, λογιστών, φο¬ 
ροτεχνικών, εφόσον δημιουργούν επιχείρηση παροχής υπηρεσιών συ¬ 
ναφή με την ειδικότητά τους. 

β) Των επιχειρήσεων του πρωτογενούς τομέα όπως η εκμετάλλευση 
γης, εκτροφή ζώων και ανοικτή παράκτια αλιεία εκτός των αναφερομέ- 
νων σε δραστηριότητες οστρακοτροφίας, ιχθυοκαλλιέργειας, σηροτρο¬ 
φίας, τυροκομίας, εκτροφής σαλιγκαριών και θερμοκηπίων. 

γ) Των εργολάβων δομικών εργασιών, πλην των ηλεκτρολόγων 
εγκαταστατών, υδραυλικών εγκαταστατών. τοποθετητών μαρμάρων 
και πλακιδίων. 

δ) Των πλανοδίων επιχειρήσεων (π.χ. πλασιέ. γυρολόγοι κ.α.) και 
επιχειρήσεων μεταφορών, διανομών, χωματουργικών εργασιών, κα¬ 
θώς και των εποχιακών.επιχειρήσεων. 

ε) Των επιχειρήσεων που έχουν οποιαδήποτε σχέση με την πολιτική 
(π.χ. ραδιοσταθμοί, εφημερίδες κ.λπ.) ή με τα τυχερά, ψυχαγωγικά: 
ηλεκτρονικά παιχνίδια, λαχεία, ΓΙΡΟ-ΠΟ. 

στ) Των κέντρων διασκέδασης, δισκοθηκών, λεσχών, κάθε είδους 
μπαρ, καφενείων, καφετεριών, πιτσαρίες, φαστ-φουντ, αναψύκτήρια, 
ψησταριές και ταβέρνες πλην των εστιατορίων που λειτουργούν κατά τη 
διάρκεια της ημέρας. 

ζ) Των παντοπωλείων, οπωροπωλείων, κρεοπωλείων, ιχθυοπω¬ 
λείων, ψιλικών, φο-μπιζού, είδη δώρων, περιπτέρων, γραφείων τελε¬ 
τών. πρατηρίων υγρών καυσίμων, πλυντηρίων και λιπαντηρίων αυτοκι¬ 
νήτων. 


η) Των φροντιστηρίων γενικά, των ιδιωτικών εκπαιδευτικών ιδρυμά¬ 
των, των εργαστηρίων ή κέντρων ελευθέρων σπουδών και των σχολών 
χορού, μουσικής και γυμναστικής. 

θ) Των επιχειρήσεων καθαρισμού ή απολύμανσης κτιρίων, τζαμιών, 
πλοίων, ή εξυπηρετήσεως δημοσίων ή ιδιωτικών χώρων. 

ι) Των ανωνύμων εταιρειών (Α.Ε.) και των εταιρειών περιορισμένης 
ευθύνης (Ε.Π.Ε.). 

ια) Των επιχειρήσεων που λειτουργούν εντός της μονίμου κατοικίας 
του επαγγελματία. 

ιβ) Των επιχειρήσεων εκείνων που λειτουργούν πρόσφατα, αλλά λει¬ 
τουργούσαν στον ίδιο χώρο από άλλον επαγγελματία επιχειρήσεις με το 
ίδιο αντικείμενο εργασιών μέσα στο τελευταίο εξάμηνο πριν από την 
έναρξη επιτηδεύματος του νέου επαγγελματία. 

ιγ) Των επιχειρήσεων εκείνων που λειτουργούν πρόσφατα, αλλά λει¬ 
τουργούσαν μέσα στην τελευταία διετία πριν από την έναρξη επιτηδεύ¬ 
ματος του νέου επαγγελματία από συγγενείς α' βαθμού ή από τον ή την 
σύζυγο, έστω και αν μεταφέρθηκαν. 

ιδ) Των επαγγελματιών που η επιχείρησή τους έχει το ίδιο αντικεί¬ 
μενο εργασιών ή έχει άμεση σχέση με την επιχείρησή του ή της συζύγου 
των. 

ιε) Των επιχειρήσεων εκείνων που έχουν σύνθετο (αντικείμενο δρα¬ 
στηριότητας και το ένα εξ’ αυτών περιλαμβάνεται στις εξαιρέσεις της 
παρούσας παραγράφου (α' - ιδ'). 

ιστ) Τους ιδιοκτήτες ενοικιαζομένων δωματίων. 

7. Σε περίπτωση υποβολής αίτησης νέων συνεταιρισμών του δευτε¬ 
ρογενή και του τριτογενή τομέα απασχόλησης είναι δυνατή η επιχορή¬ 
γηση κατ’ ανώτατο όριο σε δώδεκα (12) από τους συνεταιριστές και σε 
δέκα πέντε (15) όταν πρόκειται για γυναικείο Συνεταιρισμό, κατά την 
κρίση του οργάνου που θα αποφασίζει την υπαγωγή ή όχι στο πρό¬ 
γραμμα επιχορήγησης, ανάλογα με το είδος της επιχείρησης και τις 
ανάγκες της αγοράς εργασίας κάθε περιοχής και με την προϋπόθεση ότι 
ο Συνεταιρισμός έκανε έναρξη άσκησης επιτηδεύματος στην Οικονομική 
Εφορία και λειτουργίας του από τήν 2.7.90 μέχρι και την 29.3.91. 

8. Σε περίπτωση υποβολής αίτησης νέας ομόρρυθμης εταιρείας του 
δευτερογενή και του τριτογενή τομέα απασχόλησης είναι δυνατή η επι¬ 
χορήγηση κατ’ ανώτατο όριο σε δύο (2) από τους συνεταίρους κατά την 
κρίση του οργάνου, που θα αποφασίζει την υπαγωγή ή όχι στο πρό¬ 
γραμμα επιχορήγησης, ανάλογα με το είδος της επιχορήγησης και τις 
ανάγκες της αγοράς εργασίας κάθε περιοχής. 

Σε περίπτωση υποβολής αίτησης νέας ετερόρυθμης εταιρείας είναι 
δυνατή η επιχορήγηση κατ’ ανώτατο όριο σε δύο (2) από τους ομόρρυθ- 
μους εταίρους. Δεν επιχορηγούνται οι ετερρόρυθμοι εταίροι. Απαραί¬ 
τητη προϋπόθεση στις ανωτέρω περιπτώσεις είναι η λειτουργία και η 
έναρξη άσκησης επιτηδεύματος στην Οικονομική Εφορία να έχει γίνει 
από την 2.7.90 μέχρι και την 29.3.91ί 

9. Απαραίτητες προϋποθέσεις για την υπαγωγή στα προγράμματα 
αυτά είναι: 

α) Να πρόκειται για νέο επαγγελματία, ήτοι να μην είχε επιχείρηση 
μέσα στην τελευταία διετία πριν από την ημερομηνία υποβολής της αί¬ 
τησης υπαγωγής του, καθώς και να μην έχει επιχορηγηθεί στο παρελ¬ 
θόν από το πρόγραμμα των νέων ελευθέρων επαγγελματιών. 

β) Να έχουν οι ενδιαφερόμενοι την Ελληνική ή Κυπριακή υπηκοό¬ 
τητα, ή την υπηκοότητα κράτους - μέλους της ΕΟΚ ή να είναι Έλληνες 
ομογενείς που να απασχολούνται νόμιμα στη χώρα και η επιχείρηση να 
εδρεύει "καϊ να λειτουργεί στην Ελλάδα. 

γ) Η επιχείρηση να είναι νέα που. λειτουργεί για πρώτη φορά και δεν 
αποτελεί επέκτασή άλλης όμοιας επιχειρηματικής δραστηριότητας. 

δ) Η επιχείρηση να είναι ανεξάρτητη και ως προς τον χώρο λειτουρ¬ 
γίας και ως προς την αποκλειστική εξυπηρέτηση άλλης εταιρείας. 

ε) Η επιχείρηση να είναι μικρού με'γέθους με κεφάλαιο που δεν θα 
υπερβαίνει το ποσό των δέκα εκατομμυρίων (10.000.000) δρχ. περί¬ 
που καί με συνολικό αριθμό απασχολουμένων κάτω των δέκα (10) κατά 
την υπαγωγή στο πρόγραμμα. 

στ) Τα ενδιαφερόμενα να υπαχθούν στα προγράμματα αυτά άτομα, 
να απασχολούνται με πλήρη και αποκλειστική απασχόληση. 

ζ) Να είναι το οικογενειακό εισόδημα των εγγάμων ή το ατομικό των 
αγάμων μικρότερο των πέντε εκατομμυρίων (5.000.000) δρχ., ή.δύο 
εκατομμυρίων πεντακοσίων χιλιάδων (2.500.000) δρχ. αντίστοιχα. 

η) Να διαθέτουν κεφάλαιο τουλάχιστον ίσο με το ποσό της επιχορή¬ 
γησης υπό μορφήν εξοπλισμού, υλικών κλπ. 

θ) Οι κάτω των 25 ετών άρρενες να έχουν εκπληρώσει ή νόμιμα 
απαλλαγεί από τις στρατιωτικές τους υποχρεώσεις. Εξαιρούνται της 
παραγράφου αυτής οι έγαμοι, εφόσον η σύζυγος δεν εργάζεται. 

ι) Οι άνω των 25 ετών να είναι άνεργοι, τουλάχιστον για διάστημα 
12 μηνών πριν από την ημερομηνία έναρξης της δραστηριότητάς τους. 

10. Για να υπαχθεί στα προγράμματα αυτά ένας ελεύθερος επαγγελ- 
ματίας πρέπει να υποβάλλει στην πλησιέστερη στην επιχείρησή του 
Υπηρεσία του ΟΑΕΔ τα εξής δικαιολογητικά: 

α) Έντυπη αίτησή - δήλωση που θα περιέχει τα πλήρη στοιχεία της 
υπό ίδρυση επιχείρησης και του επαγγελματικού υπεύθυνου. 

β) Βεβαίωση της αρμόδιας Οικονομικής Εφορίας για έναρξη επιτη¬ 
δεύματος. 

γ) Εκκαθαριστικό σημείωμα της αρμόδιας Οικονομικής Εφορίας, 
όσον αφορά το εισόδημα του προηγούμενου οικονομικού έτους, 
δ) Ειδικό έντυπο ερωματηματολόγιο της Δ/νσης Απασχόλησης, 
ε) Υπεύθυνη δήλωση του άρθρου 8 του Ν. 1599/86, ότι ο ενδιαφερό¬ 
μενος αποδέχεται όλους τους όρους του προγράμματος, ότι η είσπραξη 
της επιχορήγησης θα διατεθεί για τις ανάγκες της επιχείρησης και ότι 
σε περίπτωση που διαπιστωθεί ότι δεν τηρεί τους όρους του προγράμμα¬ 
τος, υποχρεούται στην επιστροφή του αναλογούν.τος ποσού των χρημά¬ 
των. 

Στην ίδια υπεύθυνη δήλωση και στην περίπτωση βέβαια που δεν προ¬ 
σκομίζεται το εκκαθαριστικό σημείωμα της Εφορίας, ο ενδιαφερόμενος 
θα δηλώνει ποιό είναι το προσωπικό ή οικογενειακό του εισόδημα του 
προηγουμένου οικονομικού έτους. 

στ) Εφόσον απαιτούνται ειδικές γνώσεις για την ειδικότητα του επαγ- 
γελματία, θα πρέπει να διαπιστώνεται εάν ο αϊτών έχει τα ανάλογα τυ¬ 
πικά ή ουσιαστικά προσόντα (π.χ. πτυχίο, βεβαίωση προϋπηρεσίας, ή 
άλλο αποδεικτικό στοιχείο). 

ζ) Εφόσον οι άνεργοι είναι 18-25 ετών και άρρενες, θα προσκομίζουν 
πιστοποιητικό στρατολογίας τύπου Α’ ή θεωρημένη φωτοτυπία της ανά¬ 
λογης σελίδας του στρατιωτικού τους βιβλιαρίου. . 

η) Τιμολόγια ή Δελτία Παροχής Υπηρεσιών ή άλλα επίσημα παρα¬ 
στατικά του εξοπλισμού της επιχείρησης. 

11. Για την ύπαρξη των προϋποθέσεων υπαγωγής στο πρόγραμμα 
αποφασίζουν οι κατά τόπους Δ/ντές Υ.Ν. ή Προϊστάμενοι των Τ.Υ. ή 
Γ.Ε. του ΟΑΕΔ, αφού εξετάσουν τα προσκομιαθέντα δικαιολογητικά 
και αφού συνεκτιμήσουν την έκθεση ελέγχου που θα πρέπει να συντάσσει 
ο αρμόδιος υπάλληλος μετά από επιτόπια επίσκεψη στην' έδρα της επι- 
χείρησης. 

Σε περίπτωση έκδοσης απορριπτικής απόφασης και άσκησης ένστα¬ 
σης αποφαίνεται ο Περ/κός Δ/ντής και τέλος σε περίπτωση ένστασης 
κατά της απόφασης του Περ/κού Δ/ντή, επιλαμβάνεται το Δ.Σ. Οι εν¬ 
στάσεις ασκούνται μέσα σε δέκα πέντε (15) ημερολογιακές ημέρες από 
την κοινοποίηση κάθε απόφασης. 

12. Για την καταβολή της επιχορήγησης ο ελεύθερος επαγγελματίας 
θα υποβάλλει στην Υπηρεσία του 0ΑΕΔ της περιοχής του αίτηση για 
την προκαταβολή της. 

13. Ανά δίμηνο θα προσκομίζεται για την είσπραξη των επί μέρους 

ποσών ένα ή περισσότερα, ανάλογα με την περίπτωση, από τα παρα¬ 
κάτω δικαιολογητικά: Α ,. . 

Δελτίο Παροχής Υπηρεσιών θεωρημένο από την Εφορία, ή τιμολόγια 
πώλησης ή αγοράς ή οποιοδήποτε άλλο στοιχείο επίσημο που αποδει- 
κνύει τη λειτουργία της επιχείρησης. 

14. Η αρμόδια Υπηρεσία του ΟΑΕΔ υποχρεούται μετά από επιτόπιο 
έλεγχο τουλάχιστον μια φορά το εξάμηνο να συντάσσει έκθεση λειτουρ¬ 
γίας της επιχείρησης. 

15. Για οποιαδήποτε αλλαγή στη μορφή, λειτουργία, επωνυμία, εί¬ 
δος, διεύθυνση κ.λπ. της επιχείρησης, ο ελεύθερος^ επαγγελματίας ή ο ' 
εκπρόσωπος της επιχείρησης 'υποχρεούται να ενημερώσει εγγράφώς'- 
την αρμόδια Υπηρεσία τού ΟΑΕΔ. '■’··. 

16. Η είσπραξη της προκαταβολής και των διμήνων δόσεων μπορεί 
να γίνει μέσα σε προθεσμία τριών (3) μηνών: 

α) Από την έκδοση της σχετικής εγκριτικής απόφασης του αρμόδιου.’. 
οργάνου για την προκαταβολή και 

β) Από την ημερομηνία καταβολής των των επί μέρους δόσεων, 

17. Οποιαδήποτε διαφορά προκύψει μεταξύ των ενδιαφερομένων και 

του ΟΑΕΔ θα επιλύεται με απόφαση του Περ/κού Δ/ντήμετά από εισή¬ 
γηση του Δ/ντή Υ.Ν. ή Προϊσταμένου Τ.Υ. ή Γρ. Εργασίας. ' ■ 

Σε περίπτωση εμπρόθεσμης άσκησης ένστασης μέσα σε δέκα πέντε 
(15) ημερολογιακές ημέρες από την κοινοποίηση στον ενδιαφερόμενο" 


φορέα της απόφασης του Περ/κού Δ/ντή, η διαφορά θα επιλύεται από 
το Δ.Σ. του ΟΑΕΔ, μετά από εισήγηση της. Δ/νσης Απασχόλησης. 

18. Σε περίπτωση παράβασης της απόφασης αυτής θα.εφαρμόζονται 
οι διατάξεις των παρ. 7 και 8 του άρθρου 29 του Ν. 1262/82, όπως 
συμπληρώθηκε από το άρθρο 5 του Ν. 1836/89. 

Ειδικότερα, ο κατά τόπον αρμόδιος Δ/ντής Τ.Ν.,ή Προϊστάμενος 
Τ.Υ. ή Γρ. Εργασίας του Οργανισμού μετά γνώμη της Συμβουλευτικής 
Επιτροπής και αφού λάβει υπόψη του τις απόψεις του επαγγελματία, ει-' 
σηγείται στον Περ/κό Δ/ντή την διακοπή ή μη της επιχορήγησης και 
την αναζήτηση του αναλογούντος ποσού επιχορήγησης που έχει λάβει 
από τον ΟΑΕΔ και που αντιστοιχεί στο υπόλοιπο χρονικό διάστημα του 
συνολικού χρόνου απασχόλησης. 

Ο Περ/κός Δ/ντή αποφαίνεται με αιτιολογημένη απόφασή του την 
διακοπή ή μη της επιχορήγησης. 

Εφόσον ο επαγγελματίας δεν επιστρέψει εμπρόθεσμα το αναλογούν 
ποσό που του αναζητείται, συντάσσεται από το Δ.Σ. του Οργανισμού 
Πράξη βεβαίωσης και αποστέλλεται στο αρμόδιο Δημόσιο Ταμείο για 
βεβαίωση και είσπραξή του. 

19. Η απόφαση υπαγωγής του επαγγελματία στο πρόγραμμα επιχο- 

ρήγησης θα ανακαλείται μετά από απόφαση του. Δ/ντή της Υ.Ν. ή 
Προϊσταμένου της Τ.Υ. ή Γρ. Εργασίας του Οργανισμού, εφόσον διαπι¬ 
στωθεί πριν την καταβολή της προκαταβολής·ότι δεν τηρήθηκαν οι όροι 
του προγράμματος. - , . 

20. Διαφορές μεταξύ ενδιαφερομένων και του ΟΑΕΔ από παρελθό¬ 
ντα προγράμματα, θα επιλύονται με τις προϋποθέσεις και τον τρόπο δια¬ 
δικασίας, όπως ορίζονται από την Υπουργική Απόφαση του κάθε προ¬ 
γράμματος στο οποίο έχει υπαχθεί, ο επαγγελματίας και όχι σύμφωνα 
με τις ρυθμίσεις του παρόντος προγράμματος. 

21. Ταανωτέρω προγράμματα λήγουν την 31.12.91 και σαντελευ¬ 
ταία ημέρα υποβολής αιτήσεων ορίζεται η 31.7.91. 

Το Δ.Σ. του Οργανισμού ανάλογα με την πορεία των προγραμμάτων 
μπορεί να καθορίσει νέα ημερομηνία σαν τελευταία προθεσμία για την 
υποβολή των αιτήσεων, με αντίστοιχη αλλαγή και της τελευταίας ημε¬ 
ρομηνίας έναρξης επιτηδεύματος που ορίζεται 1 στην παρ. 5. 

22. Είναι δυνατή η υπαγωγή στα προγράμματα τής παρούσας από¬ 
φασης και των ενδιαφερομένων εκείνων που έχουν υποβάλει σχετικές 
αιτήσεις, για υπαγωγή στο πρόγραμμα νέων ελευθέρων^ επάγγελμά-, 
τιών του έτους 1990, εντός των προβλεπομένων ημερομηνιών, εφόσον 
αυτό αποδεικνύεται από τον αριθμό πρωτοκόλλου των αρμοδίων Υπη-’ 
ρεσιών και για τις οποίες δεν έχει εκδοθεί σχετική απόφαση του αρμό¬ 
διου οργάνου μέχριτην 31.12.90.\ , 

Το ίδιο ως άνω ισχύει και για εκείνους τους ενδιαφερομένους οι 
οποίοι έχουν υποβάλει ενστάσεις εντός των προβλεπομένων προθεσμιών 
και δεν.έχουν εκδοθεί σχετικές αποφάσεις μέχρι την 31.12:90. 

. Στις ανωτέρω περιπτώσεις οι αποφάσεις για υπαγωγή ή μη από τα 
αρμόδια όργανα, θα ληφθούν με βάση τους όρους και τις προϋποθέσεις 
καθώς και το ποσό της επιχορήγησης του προγράμματος για το οποίο 
έχουν ζητήσει αρχικά την υπαγωγή τους και όχι σύμφωνα με τους 
όρους και τα ποσά της παρούσας. 

23. Ως ημερομηνία έναρξης της παρούσας ορίζεται η 2.1.1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Ιανουάριου 1991 

Ο ΥΠΟΥΡΓΟΣ 1 

ΑΡΙΓΤ. ΚΑΛΑΝΤΖΑΚΟΣ 

-♦- 

Αριθ. ΥΠΠΟ/ ΑΡΧ/Α1/Φ7/48861/235 4 (4) 

Κήρυξη αρχαίας Μεσσήνης ως αρχαιολογικού χώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τον Ν. 1558/85 (ΦΕΚ 137/τ.Α·/26.7.85) «Κυβέρνηση και 
Κυβερνητικά Όργανα». · 

2) . Τις διατάξεις του Κ.Ν. 5351/32 «Περί Αρχαιοτήτων». 

3) Την αρ. 5/1.11.90 Γνωμοδότηση του Τοπικού Συμβουλίου Μνη¬ 
μείων Νοτιοδυτικής Ελλάδας, αποφασίζουμε: > 

Για την αποτελεσματικότερη προστασία των αρχαιοτήτων της περιο¬ 
χής κηρύσσουμε ως ενιαίο αρχαιολογικό χώρο τα λείψανα της αρχαίας 
Μεσσήνης - στάδιο και θέατρο καθώς και σημαντικότατα οικοδομήματα 

και ιερά του 4ου αι. π.Χ. - και τον ευρύτερο χώρο που περικλείεται εντός 
του οχυρωματικού τείχους, το οποίο σώζει και σήμερα λείψανα των πυ¬ 
λών του προς την Αρκαδία και Λακωνία, με όρια τα σημεία 29, 30, 31, 
32, 33, 34, 35, 18, 17, 16, 19, 20, 21, 26, 27, 28, που ακολουθούν 
το περίγραμμα των τειχών της αρχαίας πόλης, όπως σημειώνονται στο 
χάρτη ΓΤΣ με κλίμακα 1:5.000 και ζώνη προστασίας 300 μέτρα. Τα 


σημεία 28, 29 και 32, 33, 34 όπου δεν σώζεται το αρχαίο τείχος ενώ¬ 
νονται με νοητές ευθείες. · 

Αθήνα, 27 Δεκεμβρίου 1990 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 




ΚΛΙΜΑ ΚΑ 

